OzLabs/hebrew-wiki-articles huggingface dataset:
אירוויזיון הילדים 2008

אירוויזיון הילדים 2008 היא ההפקה השישית של אירוויזיון הילדים.
התחרות נערכה ב"Spyros Kyprianou Athletic Center" בלימסול בקפריסין, לאחר שהמדינה נבחרה על ידי איגוד השידור האירופי מבין שלוש המדינות המועמדות לארח את התחרות. בשנה זו התחרו 15 מדינות וגאורגיה זכתה בפעם הראשונה במקום הראשון באירוויזיון הילדים.

==המדינה המארחת==
שלוש מדינות התמודדו על אירוח התחרות ב-2008:CyBC (רשות השידור הקפריסאית) TV4 (ערוץ שוודי החבר באיגוד השידור האירופי) ו-NTU (רשות השידור האוקראינית). ב-27 במאי 2007 נבחרה הרשות הקפריסאית לארח את אירוויזיון הילדים זה, דבר שהיה אחד הגורמים לפרישת TV4 מהתחרות לשנה זו.

==שינויים בתחרות ביחס לשנים הקודמות==
אירוויזיון ילדים זה היה אירוויזיון הילדים הראשון בו הייתה בנוסף להצבעת הקהל בבית גם הצבעת שופטים לאור העובדה שגם באירוויזיון חזרו לכך בשנה זו,רק אוקראינה הצביעה בהצבעת שופטים בלבד בשל יום הזיכרון להולודומור אך התחרות שודרה שם ביום המחרת. בנוסף זו הייתה הפעם הראשונה בה כל ההכנסות מההצבעות הקהל נתרמו ליוניצ"ף. כמו כן בנוסף למדינות שהשתתפו בתחרות, התחרות שודרה גם באוסטרליה, ישראל, בוסניה והרצגובינה ואזרבייג'ן.
==מדינות משתתפות==
15 מדינות השתתפו בתחרות:
{|class="wikitable sortable"
|-
! סדר
! מדינה
! שפה
! מבצע
! שיר
! תרגום לעברית
! מקום
! נקודות
|-
|1
|
|רומנית
|מדלינה & אדרנה
|Salvaţi planeta!
|תצילו את הפלנטה
|9
|58
|-
|2
| ארמניה
|ארמנית
|מוניקה
|Իմ Երգի Հնչյունե
|המנגינה של השיר שלי
|8
|59
|-
|3
|
|בלארוסית, רוסית
|דשה & קרינה & אלינה
|Сердце Беларуси
|הלב של בלארוס
|9
|52
|-
|4
|
|רוסית
|מיכאיל פונטוב
|Спит ангел
|שנת מלאך
|7
|73
|-
|5
|
|יוונית
|ניקי ינוצ'ו
|Καποια νύχτα
|לילה אחד
|14
|19
|-bgcolor = "gold"
|6
|
|ג'יבריש
|חבורת בזיקבי
|...Bzz
|בזז...
|1
|154
|-
|7
|
|הולנדית
|אוליבר
|!Shut Up
|תשתוק!
|11
|45
|-bgcolor = "red"
|8
|
|בולגרית
|קראסטיאנה קראסטבה
|Една мечта
|חלום אחד
|15
|15
|-
|9
|
|סרבית
|מאיה מזיץ'
|Увек кaд у небо погледaм
|בכל פעם שאני מסתכלת על השמיים
|12
|37
|-
|10
|
|אנגלית
|דניאל טסטה
|Junior Swing
|נדנדת ילדים
|4
|100
|-
|11
|
|הולנדית
|מריסה
|1 dag
|יום אחד
|13
|27
|-bgcolor="silver"
|12
|
|אוקראינית
|ויקטוריה פטריק
|Матроси
|מלחים
|2
|135
|-bgcolor = "CC9966"
|13
|
|ליטאית
|אגלה יורגאייטיטה
|Laiminga diena
|יום שמח
|3
|103
|-
|14
|
|מקדונית
|בובי אנדונוב
|Прати ми СМС
|תשלחי לי אס.אם.אס
|5
|93
|-
|15
|
|יוונית
|אלינה מנורי & צ'אריס סאווה
|Γιούπι για!
|יוופי יא
|10
|46
|}

==מדינות אחרות==
* אזרבייג'ן - הייתה ברשימת המשתתפות עד הרגע האחרון אך מאחר שהם לא מצאו משתתף מתאים, הם פרשו ברגע האחרון. בסופו של דבר, הופעת הבכורה הראשונה של המדינה הייתה ב-2012.
* פולין - רשות השידור הפולנית שקלה חזרה לתחרות בשנה זו לאחר ארבע שנות אי השתתפות אך בעקבות המקום האחרון בגמר אירוויזיון 2008, היא חזרה בה מכוונתה.

==מגישי ניקוד==
* בלארוס - ארינה אלאקוביץ'
* סרביה - אנדליה אריץ'
* הולנד - פמקה ראוך (התמודדה בקדם ההולנדי לבחירה הנציג באירוויזיון הילדים 2007)

== קישורים חיצוניים ==

* 
* [http://jesc.esckaz.com/ ESCKaz JESC pages]

קטגוריה:אירוויזיון הילדים
קטגוריה:2008 במוזיקה
קטגוריה:קפריסין: תרבות
קטגוריה:לימסול
רפאל הולצדפה

רפאל מרסל הולצדפה (בגרמנית: Raphael Marcel Holzdeppe; נולד ב-28 בספטמבר 1989) הוא אתלט גרמני, אלוף עולם (מוסקבה 2013) ובעל מדליית ארד אולימפית (לונדון 2012) בקפיצה במוט.

==ביוגרפיה==
הולצדפה נולד בקייזרסלאוטרן למשפחה ממוצא אפריקאי ואומץ על ידי משפחה גרמנית סמוך לאחר לידתו.

הוא החל להתחרות בקפיצה במוט כנער, וב-2006 סיים במקום החמישי באליפות העולם באתלטיקה לנוער שנערכה בבייג'ינג. כעבור שנתיים, באליפות שנערכה בבידגושץ' זכה במדליית הזהב והוכתר כאלוף העולם לנוער. באולימפיאדת בייג'ינג (2008) העפיל לשלב הגמר וסיים במקום השמיני.

באליפות אירופה שנערכה בברצלונה ב-2010 סיים במקום התשיעי, ובאליפות העולם שנערכה בטגו ב-2011 לא הצליח לעבור את שלב המוקדמות. באליפות אירופה שנערכה בהלסינקי ב-2012 זכה במדליית הארד, ובהמשך השנה זכה במדליית ארד גם באולימפיאדת לונדון.

===אלוף עולם===
באליפות העולם שנערכה במוסקבה ב-2013 רשם את הישג השיא שלו, כשזכה במדליית הזהב והוכתר כאלוף העולם. 

בתחרות שנערכה בשנת 2015 בבאקו קבע את שיאו האישי - 5.92 מטר. בהמשך השנה, איבד את תוארו כאלוף העולם באליפות העולם בבייג'ינג, אך זכה במדליית הכסף.

==קישורים חיצוניים==

קטגוריה:מדליסטים אולימפיים גרמנים
קטגוריה:קופצים במוט גרמנים
קטגוריה:אלופי עולם באתלטיקה
קטגוריה:אתלטים באולימפיאדת ריו דה ז'ניירו (2016)
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת בייג'ינג (2008)
קטגוריה:גרמנים שנולדו ב-1989
שונסי ברבר

שונסי קמפבל ברבר (באנגלית: Shawnacy Campbell Barber; 27 במאי 1994 - 17 בינואר 2024) היה אתלט קנדי, אלוף העולם (בייג'ינג 2015) בקפיצה במוט.

==ביוגרפיה==
ברבר נולד בלאס קרוסס שבניו מקסיקו וגדל בעיר זו ובטורונטו שבקנדה. הוא החל להתחרות בקפיצה במוט כנער, וזכה במדליית ארד באליפות העולם באתלטיקה לנוער שנערכה בברצלונה ב-2012.

בשנת 2013 השתתף באליפות העולם שנערכה במוסקבה, אך לא העפיל לשלב הגמר. באוניברסיאדת קאזאן שנערכה באותה שנה סיים במקום ה-11, וכן זכה במדליית זהב במשחקים הפאן-אמריקאיים לנוער שנערכו במדיין ובמדליית כסף במשחקים הפרנקופוניים שנערכו בניס. ב-2014 זכה במדליית ארד במשחקי חבר העמים הבריטי שנערכו בגלאזגו.

במשחקים הפאן-אמריקאיים שנערכו בטורונטו ב-2015 זכה במדליית הזהב והשווה את שיא המשחקים שקבע הקופץ הקובני לאסרו בורחס ארבע שנים קודם לכן - 5.80 מטר. ב-25 ביולי באותה השנה קבע את שיאו האישי, שמהווה גם שיא לאומי קנדי - 5.93 מטר. חודש לאחר מכן רשם את הישג השיא שלו כשהוכתר כאלוף העולם באליפות העולם בבייג'ינג לאחר שקפץ לגובה של 5.90 מטר לפני אלוף העולם היוצא, רפאל הולצדפה מגרמניה (5.90 מטר) ושלושה קופצים שזכו במדליית ארד: רנו לאבילני מצרפת, פאוול וויצ'כובסקי ופיוטר ליסק מפולין (5.80 מטר).

בינואר 2016 עבר גובה של 6.00 מטר בתחרות באולם שנערכה ברינו.

באפריל 2017 יצא מהארון והצהיר בפוסט בפייסבוק שהוא הומוסקסואל.

נפטר ב-17 בינואר 2024.

==קישורים חיצוניים==

* 

קטגוריה:קופצים במוט
קטגוריה:אתלטים קנדים
קטגוריה:אלופי עולם באתלטיקה
קטגוריה:אתלטים באולימפיאדת ריו דה ז'ניירו (2016)
קטגוריה:אתלטים אולימפיים קנדים
קטגוריה:ספורטאים להט"בים קנדים
קטגוריה:קנדים שנולדו ב-1994
קטגוריה:קנדים שנפטרו ב-2024
ג'וליוס יגו

ג'וליוס יגו (באנגלית: Julius Yego; נולד ב-4 בינואר 1989) הוא אתלט קנייתי, אלוף העולם (בייג'ינג 2015), סגן אלוף אולימפי (ריו דה ז'ניירו 2016), אלוף חבר העמים הבריטי (גלאזגו 2014), פעמיים ברציפות אלוף אפריקה (פורטו נובו 2012 ומרקש 2014), שיאן אפריקה ומדורג במקום החמישי בכל הזמנים בהטלת כידון.

==ביוגרפיה==
יגו נולד בקניה, הרביעי מבין שבעה אחים. כנער התאמן בהטלת כידון כשהוא לומד את הטכניקה מצפייה באינטרנט קפה בסרטוני YouTube של מטילי כידון מקצועניים. ב-2006 גויס למשטרת קניה, התאמן והתחרה בנבחרת המשטרה. הוא זכה באליפות קניה בהטלת כידון בשנים 2009 וב-2010. ב-2010 סיים שלישי באליפות אפריקה באתלטיקה שהתקיימה במולדתו, בתוצאה של 74.51 מטר. ב-2011 ניצח במשחקים הכל-אפריקאיים בשיא לאומי של 78.34 מטר. בהמשך השנה נסע לפינלנד להתאמן על הטכניקה שלו. 

הוא זכה באליפות אפריקה ב-2012, באותה שנה היה לאפריקאי הראשון שמעפיל לגמר אולימפי כשסיים במקום ה-12 באולימפיאדת לונדון. באליפות העולם באתלטיקה 2013 סיים רביעי עם שיא לאומי של 85.40 מטר. ב-2014 זכה במשחקי חבר העמים הבריטי שנערכו בגלאזגו בתוצאה של 83.87 מטר וזכה שוב באליפות אפריקה בתוצאה של 84.72 מטר. 

ב-2015 ניצח בתחרות ליגת היהלום בברמינגהאם עם שיא אפריקאי חדש של 91.39 מטר. באליפות העולם באתלטיקה 2015 זכה במדליית זהב, הוא קבע בתחרות שיא אפריקאי ושיא חבר העמים הבריטי חדש של 92.72 מטר. תוצאה זו דירגה אותו באותה עת במקום השלישי בכל הזמנים לאחר יאן ז'לזני ואקי פרוויאינן. 

באולימפיאדת ריו דה ז'ניירו (2016) זכה במדליית כסף בתוצאה של 88.24 מטר, אחרי תומאס רולר מגרמניה (90.30 מטר) ולפני האלוף היוצא קשורן וולקוט מטרינידד וטובגו (85.38 מטר). ההטלה הראשונה של יגו הייתה ההטלה החוקית היחידה שלו באותה תחרות, ולאחר מכן ביצע יגו שתי הטלות נוספות שנפסלו. בהמשך, נאלץ יגו לפרוש מהתחרות בגין פציעה, ותומאס רולר הטיל את הכידון למרחק 90.30 מטר בהטלה החמישית וסיים במקום הראשון, כאשר ליגו לא התאפשר להגיב על הטלה זו בגין פציעתו.

באליפות העולם באתלטיקה 2017 סיים במקום ה-13 בתוצאה של 76.29 מטר.

==קישורים חיצוניים==

* [http://spikes.iaaf.org/post/julius-yego I, JULIUS], כתבת פרופיל באתר התאחדות האתלטיקה הבינלאומית

קטגוריה:מטילי כידון
קטגוריה:אתלטים קנייתים
קטגוריה:אלופי עולם באתלטיקה
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:קנייתים שנולדו ב-1989
קטגוריה:מטילי כידון באולימפיאדת טוקיו (2020)
קטגוריה:אתלטים באולימפיאדת פריז (2024)
איהאב א-סייד

איהאב עבדלרחמן א-סייד (נולד ב-1 במאי 1989) הוא אתלט מצרי, סגן אלוף העולם (בייג'ינג 2015), שיאן ואלוף אפריקה (ניירובי 2010) בהטלת כידון.

==ביוגרפיה==
א-סייד נולד במחוז א-שרקיה שבמצרים. כנער לא עסק בספורט בצורה מסודרת ובגיל 17 החל לראשונה להתחרות בהטלת כידון. ב-2008 זכה במדליית כסף באליפות העולם לנוער באתלטיקה שהתקיימה בבידגושץ' שבפולין. הוא זכה למלגה מטעם התאחדות האתלטיקה הבינלאומית לאימונים בפינלנד, אך חזר למולדתו לאחר שבועיים בלבד בשל קשיי הסתגלות למזג האוויר והשפה. הוא החל להתאמן תחת הדרכתו של פטרי פיורינן הפיני ושיפר עד מהרה את הישגיו. באליפות אפריקה ב-2010 זכה במדליית זהב בתוצאה של 78.02 מטר. באליפות העולם באתלטיקה 2011 ובאולימפיאדת לונדון (2012) לא הצליח לעבור את שלב המוקדמות. באליפות העולם באתלטיקה 2013 קבע במוקדמות שיא מצרי של 83.62 מטר, הוא העפיל לגמר התחרות וסיים במקום השביעי. במשחקי הים התיכון זכה במדליית כסף. בסוף השנה חזר להתאמן בפינלנד.

===שיאן אפריקה===
ב-2014 ניצח בתחרויות ליגת היהלום בפריז ובשאנגחאי וקבע את תוצאת השנה בעולם ושיא אפריקה חדש של 89.21 מטר.

===סגן אלוף העולם===
באליפות העולם שנערכה בבייג'ינג שבסין בשנת 2015 זכה א-סייד במדליית הכסף בהטלת כידון בתוצאה של 88.99 מטר, אחרי ג'וליוס יגו מקניה (92.72 מטר) ולפני טרו פיטקמקי מפינלנד (87.64 מטר).

ב-2016 הורשע באימרוץ ונאסר עליו להשתתף באולימפיאדת ריו דה ז'ניירו. הוא השתתף באולימפיאדת טוקיו בה קבע במוקדמות תוצאה של 81.92 מטר שלא הספיקה לו להעפיל לגמר.

באליפות העולם באתלטיקה 2022 סיים במקום ה-12 בגמר בתוצאה של 75.99 מטר.
== שיאים אישיים ==
* הטלת כידון: 89.21 מטר (2014)

==קישורים חיצוניים==

* [http://spikes.iaaf.org/post/ihab-abdelrahman-el-sayed THROW LIKE AN EGYPTIAN], כתבה באתר התאחדות האתלטיקה הבינלאומית 
* 

קטגוריה:מטילי כידון
קטגוריה:ספורטאים מצרים
קטגוריה:אתלטים באולימפיאדת לונדון (2012)
קטגוריה:מצרים שנולדו ב-1989
קטגוריה:אתלטים שהורשעו באימרוץ
קטגוריה:מטילי כידון באולימפיאדת טוקיו (2020)
קטגוריה:משתתפים מצרים באולימפיאדת טוקיו (2020)
קטגוריה:אתלטים באולימפיאדת פריז (2024)
מייקל טינסלי

מייקל טינסלי (באנגלית: Michael Tinsley; נולד ב-21 באפריל 1984) הוא אתלט אמריקאי, סגן אלוף אולימפי (לונדון 2012) וסגן אלוף עולם (מוסקבה 2013) בריצת 400 מטר משוכות.

==ביוגרפיה==
טינסלי נולד בליטל רוק שבארקנסו. למד באוניברסיטת המדינה בג'קסון שבמיסיסיפי והתחרה בנבחרת האוניברסיטה. הוא סיים שלישי בריצת 400 מטר משוכות באליפות ה-NCAA ב-2005 בזמן של 48.55 שניות וזכה באליפות ב-2006 עם שיא אישי של 48.25 שניות. במבחנים האמריקאים לקראת אולימפיאדת בייג'ינג ב-2008 סיים במקום הרביעי. ב-2010 סיים שלישי באליפות ארצות הברית באתלטיקה. 

באולימפיאדת לונדון (2012) זכה במדליית כסף בשיא אישי של 47.91 שניות, לאחר המנצח פליקס סאנצ'ס (47.63 שניות). באליפות העולם באתלטיקה 2013 קבע שיא אישי של 47.70 שניות וסיים שני לאחר ג'הו גורדון שקבע 47.69 שניות. 

ב-2014 זכה באליפות ליגת היהלום עם ניצחונות בתחרויות בשאנגחאי, פריז וסטוקהולם, מקום שני בלוזאן ובניו יורק ושלישי בגלאזגו. 

טינסלי הוא אב לבן משותף עם האתלטית ניה אלי.

==קישורים חיצוניים==

קטגוריה:אתלטים אולימפיים אמריקאים
קטגוריה:רצי משוכות אמריקאים
קטגוריה:אתלטים באולימפיאדת ריו דה ז'ניירו (2016)
קטגוריה:אתלטים באולימפיאדת לונדון (2012)
קטגוריה:זוכי מדליית כסף אולימפית אמריקאים: אתלטיקה
קטגוריה:אמריקאים שנולדו ב-1984
אליהו קליין

רבי אליהו קליין (תרי"ב 1852 - תרפ"ח 1928) היה רבה של האלמין ומגדולי הרבנים בטרנסילבניה.
==קורות חייו==
נולד בשנת תרי"ב (1852) בעיר חוסט לאביו רבי שמואל שמעלקא, ששימש שם כרב ולאמו דבורה קליין (לבית כ"ץ).
נישא לביתו של רבי שלמה זלמן אולמן בעל היריעות שלמה.
בשנת תרל"ד (1874) נתמנה לכהן כרבה של האלמין במקום אחיו ר' שלום קליין שנפטר אז, בהאלמין החזיק ישיבה, בתפקיד רבה של האלמין כיהן עד פטירתו.
נפטר בראש חודש שבט תרפ"ח (1928).

בניו, רבי שלמה זלמן קליין אב"ד נאווע, רבי יעקב שלום קליין, רבה של האלמין אחרי פטירת אביו מייסד וראש הישיבה בעיר, רבי משה קליין, דיין ור"מ בגראסוורדיין, הרב מאיר קליין ממארגארעטן מרגיטה. 
חתניו, רבי יצחק אייזיק האברפעלד אב"ד סאכאטישט, רבי יוסף לעוויא מו"צ בהאלמין.

חידושי תורה ממנו נדפסו בקונטרס "תורת אליהו ויוסף" בתוך הספר "עיר חנוך", חלק ב, ירושלים תשמ"ב מעמ' שכה.

==לקריאה נוספת==
*יצחק יוסף כהן, חכמי טראנסילוואניה, עמ' 208
*שם הגדולים מארץ הגר, ח"א עמ' יט
*אנציקלופדיה ליהדות רומניה, חלק ב' עמ' 717
*אברהם פוקס, הישיבות בהונגריה, עמ' 430

קטגוריה:רבנים רומנים
קטגוריה:משפחת אולמן
קטגוריה:רבנים הונגרים
סנדי מוריס

סנדי מוריס (באנגלית: Sandi Morris; נולדה ב-8 ביולי 1992) היא אתלטית אמריקאית, סגנית האלופה האולימפית (ריו דה ז'ניירו 2016), שלוש פעמים סגנית אלופת העולם (לונדון 2017 ודוחה 2019) ופעמיים ברציפות אלופת העולם באולם (ברמינגהאם 2018 ובלגרד 2022) בקפיצה במוט.

==ביוגרפיה==
מוריס נולדה בדאונרס גרוב שבאילינוי ובגיל 4 עברה עם משפחתה לגרינוויל שבקרוליינה הדרומית. שני הוריה, הארי וקרי, התחרו בקרב רב בתקופת לימודיהם באוניברסיטת מערב אילינוי. ב-2010 זכתה מוריס באליפות ארצות הברית לנוער בקפיצה במוט, היא החלה ללמוד ולהתאמן באוניברסיטת קרוליינה הצפונית בצ'אפל היל אך לאחר שנתיים בהן לא שיפרה את תוצאתה החליטה לעבור לאוניברסיטת ארקנסו. 

במרץ 2015 זכתה באליפות ה-NCAA באולם. במאי 2015 שברה את שיא ה-NCAA בתוצאה של 4.72 מטר, ביוני סיימה שנייה באליפות ה-NCAA באצטדיון ובהמשך החודש סיימה שנייה אחרי ג'ן שור באליפות ארצות הברית באתלטיקה והעפילה לאליפות העולם. ביולי אותה שנה קבעה שיא אישי של 4.76 מטר. באליפות העולם בבייג'ינג סיימה במקום הרביעי בתוצאה של 4.70 מטר. באליפות ארצות הברית באתלטיקה באולם במרץ 2016 סיימה במקום הראשון בשיא אישי של 4.95 מטר, תוצאה שרק ג'ן שור וילנה איסינבייבה השיגו טובה ממנה באולם או באצטדיון. בהמשך החודש זכתה במדליית כסף באליפות העולם באתלטיקה באולם שהתקיימה בפורטלנד כשעברה גובה של 4.85 מטר, לאחר ג'ן שור שעברה 4.90 מטר.

ביולי 2016 קבעה שיא אישי באצטדיון של 4.93 מטר. באולימפיאדת ריו דה ז'ניירו זכתה במדליית כסף בתוצאה של 4.85 מטר, תוצאה זהה לזו של המנצחת קטרינה סטפנידי מיוון אך עם פסילה אחת יותר. בספטמבר 2016 קבעה בתחרות ליגת היהלום בבריסל שיא אמריקאי באצטדיון של 5.00 מטר.

באליפות העולם באתלטיקה 2017 זכתה במדליית כסף בתוצאה של 4.75 מטר לאחר המנצחת סטפנידי. 

באליפות העולם באתלטיקה באולם 2018 זכתה במדליית זהב בשיא אליפות של 4.95 מטר.

באליפות העולם באתלטיקה 2019 זכתה במדליית כסף בתוצאה של 4.90 מטר. 

באולימפיאדת טוקיו לא הצליחה להעלות לגמר.

===2022===
באליפות העולם באולם שנערכה בבלגרד, סרביה במרץ 2022 היא זכתה בפעם השנייה ברציפות במדליית זהב בקפיצה במוט בתוצאה של 4.80 מטר, לפני בת ארצה קייטי מון (4.75 מטר) וטינה שוטיי מסלובניה (4.75 מטר).

באליפות העולם זכתה בפעם השלישית ברציפות במדליית כסף בתוצאה של 4.85 מטר בניסיונה השני, זהה לזו של המנצחת קייטי מון שעברה את הרף בניסיון הראשון.

==קישורים חיצוניים==

* 

* [http://www.arkansasrazorbacks.com/roster/sandi-morris-2/ פרופיל] באתר אוניברסיטת ארקנסו
* [http://www.newsweek.com/sandi-morris-and-demi-payne-pole-vaulting-342192 NCAA Pole Vaulters Can’t Stop Jumping Over Each Other], ניוזוויק, 11 ביוני 2015

==הערות שוליים==

קטגוריה:קופצים במוט אמריקאים
קטגוריה:זוכות מדליית כסף אולימפית אמריקאיות: אתלטיקה
קטגוריה:אלופות עולם באתלטיקה
קטגוריה:אתלטיות אמריקאיות באולימפיאדת ריו דה ז'ניירו (2016)
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
קטגוריה:קופצות אמריקאיות באולימפיאדת טוקיו (2020)
קטגוריה:קופצות במוט
גדליה שמלקיש

הרב גדליה שְׁמֶלְקֶישׂ (לעיתים: שמלקיס, בכתיב יידי: שמעלקעס. נהגה: שְׁמֶלְקֶס; כ' בשבט ה'תרי"ז, 14 בפברואר 1857 - ליל כ"ט בטבת ה'תרפ"ח, 21 בינואר 1928) היה רב גליציאני, רבה של קולומיאה ואב בית הדין בפשמישל. בשנותיו האחרונות נשיא "המזרחי".

==ביוגרפיה==
נולד בפשמישל, היה אחיינו ותלמידו המובהק של רבי יצחק יהודה שמלקיש, רבה של העיר ובהמשך רבה של לבוב, ומגדולי פוסקי גליציה. בגיל שמונה עשרה נישא לאסתר בתו של ר' בריש זילבר מטרנוב, וגר בשנות נישואיו הראשונות בטרנוב, בה למד בקלויז של חסידי צאנז.

בשנת תרנ"ח, 1898, התקבל כרבה של קולומיאה, עם הגיעו לעיר העביר דרשה מסורתית בהלכה ובאגדה, ובסופה נאם בגרמנית. בתחילת דרכו הרבנית, קיים יחסים צוננים עם התנועה הציונית בגליציה, ואף עורר את חמתם של אנשיה כאשר הופיע בלבושו הרבני בחגיגות המאה להולדתו של אדם מיצקביץ'. בשנת 1907 עזב את הרבנות בקולומיאה לאחר שהופרע נאומו בבית הכנסת הגדול במהלך מסע הבחירות לפרלמנט בווינה. הוא חזר לפשמישל ונבחר לכהן בה כאב בית הדין זמן קצר לאחר מכן. בראשית המאה ה-20 הצטרף לתנועת המזרחי והיה לאחד ממנהיגיה בגליציה, הוא נבחר בי"ב באב תרע"א (1911) כחבר מרכז המזרחי, בוועידת הכנה לקראת הקונגרס הציוני העשירי שהתכנסה בפרנקפורט, באדר תרע"ג (1913) כבר נבחר כנשיא הכבוד של הוועד הכללי של התנועה.

בימי מלחמת העולם הראשונה שהה בווינה. לאחר המלחמה השתתף בקונגרסים הציוניים בקרלסבאד, ב-1921 וב-1923. בשנותיו האחרונות חלה ונמנע מפעילות ציבורית. הוא נפטר בפשמישל במוצאי שבת ליל כ"ט בטבת תרפ"ח, 21 בינואר 1928.

מלבד מאמריו שפורסמו בעיתונות התקופה, אבדו רוב כתביו בעת מלחמת העולם הראשונה וחורבן יהדות גליציה. מתוך הכתבים שנשארו ברשותו, הוציאה אלמנתו שנים ספורות לאחר פטירתו את הספר "אמרי רג"ש" (פיוטרקוב תרצ"א). הוספות ל"מסורת הש"ס" שכתב על גליונות עותק התלמוד הבבלי שלו, נמצאו בספרייתו של הרב יהודה לייב פישמן מימון שפרסם אותן בכתב העת סיני.

בנו, הרב ד"ר שמואל שמלקיש, היה מורה בגימנסיה בקרקוב, ובשנים 1921–1941 כיהן כסגן הרב ב"היכל הנאורים" בקרקוב, תחת הרב ד"ר יהושע טהון. הוא ורעייתו ז'נטה, בניהם ובתו ומשפחותיהם נספו בשואה.

==לקריאה נוספת==
* י"ל מימון, מדי חודש בחדשו, סיני, כרך מב, ירושלים: מוסד הרב קוק, תשי"ח, עמ' קצז-ריז
* חנן טראו ודב ניצני (קנופף), 'הרב גדליה (גדלצ'ה) שמלקיש', בתוך: פשמישל: ספר קהילה, ישראל תשכ"ד, עמ' 135–139
* מאיר וונדר, אנציקלופדיה לחכמי גליציה, ח"ה, עמ' 327–334 (וביבליוגרפיה שם)
* 

==קישורים חיצוניים==
* 
* 
* משה ראט, הרב גדליהו שמלקיס, בתוך: דב נוי ומרדכי שוצמן (עורכים), ספר זיכרון לקהילת קולומיה והסביבה, הוצאת ארגון יוצאי קולומיה והסביבה בארץ ובתפוצות, 1972, עמ' 185 ואילך (, תמונה 189 ואילך).
;ספרו
* 

==הערות שוליים==

קטגוריה:רבנים אורתודוקסים
קטגוריה:רבנים גליציאנים
קטגוריה:פעילי תנועת המזרחי
קטגוריה:רבני המזרחי
ג'ון וסלי הילמן

ג'ון וסלי הילמן (באנגלית: John Wesley Hillman; 29 במרץ 1832 – 19 במרץ 1915) היה מחפש זהב אמריקאי בתקופת הבהלה לזהב בקליפורניה ומגלה ארצות שהיה בין האמריקאים הראשונים ממוצא אירופאי לצפות בקרייטר לייק במדינת אורגון.
== חייו ==
הילמן נולד באולבני שבמדינת ניו יורק. ב-1848, בגיל 16, הוא עבר עם משפחתו לניו אורלינס. זמן קצר לאחר שעקרו לניו אורלינס ליווה הילמן את אביו במשלחת לקליפורניה במהלך הבהלה לזהב באפריל 1849, ונשאר במערב ארצות הברית כשאביו חזר למזרח. ב-12 ביוני 1853, היה ג'ון וסלי הילמן לאמריקני הראשון ממוצא אירופאי שראה את מה שכינה "אגם כחול עמוק" באורגון. האגם קיבל מאוחר יותר את השם קרייטר לייק (אגם הלוע). ב-1855 ריסק הילמן את ברכו במהלך קרבות הנהר רוג וחזר מזרחה כמה שנים אחר-כך, והתיישב בחווה חקלאית באזור באטון רוז' בלואיזיאנה. 

באפריל 1866 נשא הילמן לאישה את בת דודתו אליזבת הילמן שנפטרה ביוני 1873. מנישואים אלו נולדה בת אחת שמתה ב-1874. נישואיו השניים היו ב-25 ביולי 1875 לרוזלי פרי (Rosalie Frye; 1928-1854). מנישואיו אלו נולדו ארבעה ילדים, שמהם שניים נפטרו בילדותם ושניים, בן ובת, הגיעו לבגרות.

==קישורים חיצוניים==
* 
<div class="mw-content-ltr">
* [http://www.hillmanc.fsnet.co.uk/obitandbiog_John_Wesley_Hillman_Memoir.htm John Wesley Hillman's (brief) memoir]
* [http://www.hillmanc.fsnet.co.uk/hillman.htm Hillman Family Genealogy]
</div>

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מגלי ארצות אמריקאים
קטגוריה:אמריקאים שנולדו ב-1832
קטגוריה:אמריקאים שנפטרו ב-1915
אשמת הכוכבים (סרט)

אשמת הכוכבים (באנגלית: The Fault in Our Stars) הוא סרט אמריקאי מסוגת דרמה רומנטית שבוים על ידי ג'וש בון , מבוסס על הרומן בעל אותו שם מאת ג'ון גרין. בסרט מככבים שיילין וודלי ואנסל אלגורט, ולורה דרן, סם טראמל ווילם דפו משחקים דמויות משנה. וודלי מגלמת את הייזל גרייס לנקסטר, חולת סרטן בת 16 שהוריה מכריחים אותה להשתתף בקבוצת תמיכה, בה היא פוגשת ומתאהבת באוגוסטוס ווטרס, גם הוא חולה סרטן ואותו מגלם אלגורט.

הפיתוח של הסרט החל בינואר 2012, כאשר זכויות ההסרטה נמכרו לחברת פוקס 2000, חברת בת של פוקס המאה ה-20. הצילום העיקרי החל ב-26 באוגוסט 2013, בפיטסבורג, פנסילבניה, נמשך ימים נוספים באמסטרדם, הולנד, והסתיים ב-16 באוקטובר 2013.

הסרט יצא לאקרנים ב-6 ביוני 2014 בארצות הברית, וקיבל בעיקר ביקורות חיוביות, שמשבחות את המשחק של וודלי ואת התסריט. הסרט הפך לשובר קופות, ודורג במקום הראשון בקופות בסוף השבוע הראשון לצאתו וגרף מעל ל-307 מיליון דולר ברחבי העולם. הסרט יצא ב-Blu-ray וב-DVD ב-16 בספטמבר 2014
ובנטפליקס.

== דמויות ==
* שיילין וודלי בתור הייזל גרייס לנקסטר
** לילי קנה בתור הייזל בצעירותה
* אנסל אלגורט בתור אוגוסטוס "גאס" ווטרס
* נאט וולף בתור אייזיק, חברו הטוב ביותר של אוגוסטוס
* לורה דרן בתור פרנקי לנקסטר, אמה של הייזל
* סם טראמל בתור מייקל לנקסטר, אביה של הייזל
* וילם דפו בתור פיטר ואן הוטן
* לוטה ורביק בתור לידווי, עוזרת של פיטר ואן הוטן
* מייק בירביגליה בתור פטריק, מנהיג קבוצת התמיכה
* אנה דלה קרוז בתור ד"ר מריה, רופאה של הייזל
* אמילי פיצ'י בתור מוניקה, חברתו (לשעבר) של אייזיק
* אמלי באך בתור אמה של מוניקה
* מליסה גוביץ' בתור אמו של אוגוסטוס
* דוויד והאלן בתור אביו של אוגוסטוס
* קרול ויירס (קול) בתור אנה פרנק

==הפקה==
הסרט הופק על ידי מרטין בוון וויק גודפרי , צולם בפיטסבורג, פנסילבניה, ובאמסטרדם, הולנד, בתקציב של כ-12 מיליון דולר.

==הכנסות==
בכורת הסרט הייתה ב-6 ביוני 2014 והכנסותיו בכל העולם בשבוע הראשון היו כ-48 מיליון דולר. הכנסותיו עד אוקטובר 2014 הן כ-307 מיליון דולר – מתוכם כ-125 מיליון דולר בארצות הברית.

==קישורים חיצוניים==

* 

קטגוריה:סרטי 2014
קטגוריה:סרטים אמריקאיים
קטגוריה:סרטי דרמה רומנטית
קטגוריה:סרטי דרמה
קטגוריה:סרטי פוקס המאה ה-20
קטגוריה:סרטים מבוססי ספרים
קטגוריה:זוכי פרס בחירת הנוער: סרטים
קטגוריה:עיבודים לספרי ג'ון גרין
מצר לה מייר

האזור שסביב [[כף הורן, כולל מצר לה מייר]]
מפה משנת 1633 של [[מצר מגלן, המראה את מצר לה מייר מימין, מסומן Fretum le Maire (בלטינית ו-Straet Le Maire בהולנדית]]
אי המדינות (איסלה דה לוס אסטדוס) כפי שהוא נראה ממצר לה מייר
מצר לה מייר (בספרדית: Estrecho de le Maire) הוא מעבר ימי בין אי המדינות לקצה המזרחי של החלק הארגנטינאי של ארץ האש.

יאקוב לה מייר ווילם סכאוטן גילו את המצר בשנת 1616, כאשר ניסו למצוא אפשרות ניווט שתקשר בין האוקיינוס האטלנטי לאוקיינוס השקט, וזמן קצר לפני שגילו את כף הורן. שמו של המצר מנציח את יאקוב לה מייר. מצר לה מייר נמצא בשליטת ארגנטינה, אבל אוניות צ'יליאניות משתמשות בו כדרך גישה היסטורית, בתוקף החוק הימי הבינלאומי.

פינגווין מגלן שוכן במצר לה מייר; לפינגווין זה יש מושבות קינון על אי המדינות, הדרומיות ביותר באוקיינוס האטלנטי.

==לקריאה נוספת==
<div class="mw-content-ltr">
* C. Michael Hogan. 2008. [http://globaltwitcher.auderis.se/artspec_information.asp?thingid=232 Magellanic Penguin, GlobalTwitcher.com, ed. N. Stromberg]
* Michael A. Morris. 1989. The Strait of Magellan, page 90 of 237 pages
</div>

==קישורים חיצוניים==

* [http://www.atlasofmutualheritage.nl/en/Map-Le-Ma מפה של מצר לה מייר באטלס מורשת הדדית]

==הערות שוליים==

קטגוריה:ארגנטינה: מצרי ים
בורובה (פודקרפאטי)

בורובה (בפולנית: Borowa) הוא כפר במחוז מיילץ שבפרובינציית פודקרפצקיה בפולין, השוכן כ-13 ק"מ צפונית מערבית למיילץ.

התיעוד הראשון ליישוב הוא משנת 1404. בשנת 1921 נמנו במקום כ-1250 תושבים, מהם קרוב ל-200 יהודים. בין השנים 1975 ו- 1998 היה היישוב שייך למחוז ז'שוב.

==יהודי בורובה==
בתחילה השתייכו יהודי הכפר לקהילת ראדומישל ויילקי, ונסתייעו בשירותים שונים בקהילת מיילץ, אך בין מלחמות העולם כיהן ביישוב רב עצמאי, אלעזר רופשיץ (נספה בשואה). השוחט והבודק המקומי שימש גם את יהודי הכפר הסמוך צ'רמין.

בנובמבר 1918 בלמה קבוצת הגנה יהודית ניסיון של איכרי הסביבה לפרוע ביהודי הכפר.

בשנות העשרים והשלושים פעלה בכפר ספרייה יהודית, ובשנת 1932 הוקם במקום קן של תנועת הנוער עקיבא.

עם הכיבוש הגרמני בספטמבר 1939 הוטלו על יהודי היישוב הגבלות תנועה, והם חויבו בענידת סרט עם מגן דוד על זרועם. כמו כן, נלקחו יהודי הכפר לעבודות כפייה, ואולצו להעביר לגרמנים מכסות של תוצרת חקלאית ורכוש.

ביולי 1942 גורשו כל יהודי הכפר לראדומישל ויילקי, ורובם נשלחו להשמדה באקציה שהתקיימה במקום כעבור זמן קצר. היתר הועברו לדמביצה, וגורלם היה כגורל יתר יהודי המקום.

שני בתי הכנסת של הכפר נהרסו בתקופת המלחמה.

==קישורים חיצוניים==
* [https://web.archive.org/web/20180513201600/http://moreshet.pl/he/node/234 בורובה] ב[https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 

קטגוריה:פודקרפצקיה: יישובים
קטגוריה:קהילות יהודיות בפולין
קטגוריה:שואת יהודי פולין: קהילות
שמחה ראובן עדלמן

הרב שמחה ראובן עדלמן או אדלמן (בכתיב היידי, שנהג בזמנו: עֶדעֶלמַאנן; כ"ג בשבט ה'תקפ"ב, 14 בפברואר 1822, וילנה – כ"ג בטבת תרנ"ג, 11 בינואר 1893, ורשה), שנודע בשם העט שַׂ"ר בֶּן־חַיִל הָעֲדֻלָּמִי, היה רב ליטאי, בלשן עברי, פובליציסט ומחבר פורה.

==ביוגרפיה==
נולד בווילנה לרב חיים יהודה ליב עדלמן ולשרה גוטא בת הפרנס הווילנאי רבי שלמה זלמן אייגש. אביו אימץ את שם משפחת חותנו (כנהוג לעיתים ביהדות ליטא אז) וכך נהגו כל ילדיו ונכדיו, אך בנו שמחה ראובן דבק בשם עדלמן. אחיו הם הרבנים משה אליעזר אייגש והעשיל אייגש.

למד אצל רבי יצחק מוולוז'ין בישיבת וולוז'ין ונחשב בה לבקי בתלמוד, נישא לפני שנהיה בן 18, במסיבת החתונה מנה את רשימת כל הסוגיות המרכזיות שפזורות על פני התלמוד הבבלי והירושלמי, במקום לשאת דרשה רגילה. אשתו הייתה בת ראסייני שבזאמוט, ובתקופה שלאחר נישואיו גר שם. אשתו השנייה הייתה מטלז ולכן חי בעיר זו בתקופה מסוימת, ואחריה בבריסק ובקובנה.

עדלמן היה מומחה לאגדות חז"ל ולשונם, וספריו "המסלות" ו"התירוש" עוסקים בתחום זה. הפובליציסט וההיסטוריוגרף החרדי יעקב ליפשיץ מספר בספרו "זכרון יעקב" כי עדלמן הראה לו את מקורם של רוב השירים היידים שהיו מקובלים בקרב הילדות היהודיות בתקופתם, באגדות חז"ל. את ספריו כתב במקביל לעבודותיו כאיש פיננסים בשירותם של סוחרים אמידים, והוא התפרנס בדוחק.

הוא היה בעל השכלה רחבה, וניהל מאבק מול מי שראה כ"פורקי אמונה"; בתחום זה מוכר חיבורו "דורשי רשומות" (ורשה תרנ"ג) שתוכנו ביקורת חריפה על הספר "דור דור ודורשיו" של אייזיק הירש וייס.

==פטירתו==
נפטר ביום כ"ג בטבת תרנ"ג, 11 בינואר 1893, ונקבר בוורשה. על מצבתו נכתב:

==משפחתו==
לרב שמחה ראובן עדלמן, היו שני ילדים:
* הסופר ר' מרדכי יצחק עדלמן ("מי בן שר העדלמי") מחבר הספרים: תלמודישע שפריכווארטער, פתגמי התלמוד, משלי התלמוד, מלון השתים, העשר והעני, מערת עדלם .
* רבי חנוך אייגש, דיין ורב בווילנה במשך יותר מארבעים שנה, שכיהן כרבה האחרון בפועל של הקהילה היהודית בווילנה לפני מלחמת העולם השנייה ונודע בחיבורו, ה"מרחשת".

==ספריו==
* 
* 
* 
* 
* 
* דורש רשומות, ורשה: מ.י. האלטער, 1893
* 
* היין השרוני - שירים ומצבות וחידות, חלק מהספר טובים השנים, ביאליסטוק: מ' פרוז'נסקי, תרע"ג

==לקריאה נוספת==
* חכם ושר: כולל תלדת הש"ר העדלמי: פרשת ספריו, שיריו ומאמריו... נערכו ונסדרו על ידי בנו... מרדכי יצחק עדעלמאנן. ורשה: דפוס האלטער ואייזענשטאדט, תרנ"ו

==קישורים חיצוניים==
* 'אדלמן, ר' שמחה־ראובן ב"ר חיים־יהודה־לייב („שר העדולמי”)', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 24 (, תמונה 1222)
* 
* 
* (נקרולוג נרחב)
* 

==הערות שוליים==

קטגוריה:בוגרי ישיבת וולוז'ין
קטגוריה:רבנים ליטאים
קטגוריה:מחברי ספרות תורנית
קטגוריה:יהודים הקבורים בבית הקברות היהודי בוורשה
קטגוריה:ילידי 1821
קטגוריה:נפטרים ב-1892
תיירי דובאי

תיירי דובאי (בצרפתית: Thierry Doubaï, ידוע גם בשם מוסא דובאי טאפה; נולד ב-1 ביולי 1988) הוא כדורגלן מחוף השנהב המשחק בעמדת הקשר.

==קריירה==
===יאנג בויז===
דובאי מימין בשנת 2005, דובאי החל את הקריירה המקצועית שלו בגיל 17 כאשר שיחק בקבוצת אתלטיק אדג'מי מעיר הולדתו. ב-22 באוגוסט 2007, מועדון הכדורגל יאנג בויז ברן מליגת העל השווייצרית החתים דובאי לאחר שנתיים באדג'מי. בשנת 2008, דובאי בן ה-21 נפצע ולא יכל לשחק מספר חודשים. באמצע 2009, הוא חזר להתאמן עם הקבוצה. הוא עבר פרק זמן של 4 שנים במדי יאנג בויז וסיים עם 77 הופעות ושני שערים.

===אודינזה===
ב-2 ביולי 2011, חתם דובאי על חוזה של חמש שנים עם הקבוצה האיטלקית אודינזה מהסרייה א'.

===סושו===
ב-17 בינואר 2012, שישה חודשים לאחר שחתם באודינזה, הוא הושאל למועדון הצרפתי סושו עד לסוף העונה. בסיום העונה, סושו החליטה להפוך את ההשאלה למעבר קבוע והחתימה את דובאי על חוזה של ארבע שנים. לאחר עונה נוספת בסושו, עבר דובאי למועדון הכדורגל השווייצרי לוצרן לעונה אחת.

===בני יהודה===
ב-17 באוגוסט 2015, חתם דובאי בבני יהודה תל אביב. ב-22 באוגוסט, במשחק הבכורה שלו במדי בני יהודה כבש דובאי שער בניצחון החוץ 3-0 על מכבי חיפה. בהמשך העונה דובאי איבד את מקומו בהרכב ומיעט לשחק, ביולי 2016 בני יהודה הודיעה על שחרורו.

==נבחרת חוף השנהב==
ב-26 במרץ 2008, דובאי ערך את הופעת הבכורה שלו במדי הנבחרת הלאומית במשחק נגד תוניסיה.

==קישורים חיצוניים==

==הערות שוליים==

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:כדורגלני יאנג בויז ברן
קטגוריה:כדורגלני אודינזה
קטגוריה:כדורגלני סושו
קטגוריה:כדורגלני לוצרן
קטגוריה:כדורגלני בני יהודה תל אביב
קטגוריה:כדורגלנים זרים בישראל
קטגוריה:כדורגלני נבחרת חוף השנהב
קטגוריה:ספורטאים איבוארים בשווייץ
קטגוריה:ספורטאים איבוארים באיטליה
קטגוריה:ספורטאים איבוארים בצרפת
קטגוריה:ספורטאים איבוארים בישראל
קטגוריה:איבוארים שנולדו ב-1988
חתול קודקוד

חתול קודקוד (שם מדעי: Leopardus guigna) הוא מין של חתול בסוג נמרון, שכמו כל בני הסוג חי בעולם החדש, באמריקה הדרומית בעיקר בצ'ילה ובקצוות של ארגנטינה. זהו מין החתוליים הקטן ביותר באמריקה.

== מיון ==
ישנם 2 תת-מינים של קודקודים:
*Leopardus guigna guigna - החי בדרומה של צ'ילה ושל ארגנטינה
*Leopardus guigna tigrillo - החי במרכז צ'ילה

== מאפיינים ==
הקודקוד מזכיר נמר קטן בצורתו. יש לו ראש קוטן ורגליים וזנב גדולים. זכר בוגר שוקל 2-2.5 ק"ג ואורכו 37-51 ס"מ. גובהו יכול להגיע ל-25 ס"מ.

הוא מכוסה חברבורות כמו נמר אך צבעו אפור-חום עד כתום כהה ועל הזנב טבעות שחורות. ישנם גם פרטים שצבעם שחור כמו פנתר.

==אקולוגיה==
כמו רוב החתוליים הוא מין יחידאי החי בטריטוריה גדולה ובה הוא מסתובב וצד. גורים מתבגרים ועוזבים את משפחתם אחר שנה.

החתול נמצא בעיקר ביערות הררים ויערות גשם ממוזגים שישנם במורדות הרי האנדים. בשל כריתת היערות החתול נמצא בסכנת הכחדה.

הוא תוקף בקפיצה את טרפו. ניזון מעכברים, עופות, לטאות ולעיתים אף תרנגולים ואווזים מבויתים.

==קישורים חיצוניים==

== הערות שוליים ==

קטגוריה:טקסונים שתוארו בידי חואן איגנסיו מולינה
קטגוריה:בעלי חיים שתוארו ב-1782
קטגוריה:חתולים קטנים
קטגוריה:ארגנטינה: יונקים
קטגוריה:צ'ילה: יונקים
קטגוריה:ארגנטינה: בעלי חיים אנדמיים
קטגוריה:צ'ילה: בעלי חיים אנדמיים
רן רול

רן רול (נולד ב-17 בנובמבר 1987) הוא כדורגלן ישראלי המשחק בעירוני מודיעין בעמדת הקשר ההתקפי והחלוץ.

==קריירה==
רול התחיל את הקריירה שלו במחלקת הנוער של הפועל חיפה והיה שותף לזכייה ההיסטורית של קבוצת הנוער באליפות לצידם של שחקנים כגון שמעון הרוש, אושרי רואש, רן אבוקרט, עודד אלקיים, רן יצחק ועוד. בקיץ הושאל להפועל מקר מליגה א' על מנת לצבור דקות משחק. במדי מקר כבש 7 שערים ב-24 הופעות. את העונה שלאחר מכן התחיל בהפועל חיפה ולקראת סיום חלו העברות של הקיץ הוא הושאל למכבי עירוני קריית אתא מהליגה הארצית והיה גורם מרכזי בעלייה של הקבוצה לליגה הלאומית. בעונת חזר להפועל חיפה עימה עלה לליגת העל לאחר 4 שנים בליגה הלאומית.

בקיץ שוחרר רול מחיפה וחתם בעירוני קריית שמונה שירדה לליגה הלאומית אך הוא לא מצא את מקומו ובינואר של אותה עונה הצטרף למ.כ. נצרת עילית.

בקיץ עבר למכבי אחי נצרת בה הבקיע 4 שערים בליגה ו-3 נוספים בגביע הטוטו.

בקיץ עבר לשחק לראשונה בקריירה שלו בליגת העל כאשר חתם בבני סכנין. ב-20 באוגוסט 2011 ערך את הופעת הבכורה שלו בליגה בהפסד 2–4 להפועל ראשון לציון. בתום העונה חתם לקדנציה שנייה בנצרת עילית במדיה שיחק בכל משחקי הליגה באותה עונה והיה מלך השערים של הקבוצה עם 11 שערים, אך לא זכה לעלות עם הקבוצה לליגת העל.

בקיץ הצטרף למכבי נתניה שירדה לליגה הלאומית ובתום העונה חגג עימה עלייה לליגת העל אחרי שנה אחת בלאומית ואף עלה עימה לגמר גביע המדינה בו הפסידה 0–1 בהארכה לעירוני קריית שמונה. גם בעונה שלאחר מכן המשיך רול בקבוצה בניגוד לשחקנים רבים שעזבו אותה. ב-26 בינואר 2015 הבקיע את שער הבכורה שלו בליגת העל בניצחון 0–2 נגד בית"ר ירושלים.

ב-24 באוגוסט 2015 שב לליגה הלאומית כאשר חתם בהפועל רמת-גן גבעתיים. ב-5 ביולי 2016 חתם רול בעירוני נשר, העולה החדשה לליגה הלאומית.

ב-30 באוגוסט 2017 חתם במכבי הרצליה.

ב-9 ביולי 2018 חתם בהפועל אום אל-פחם מליגה א'.

ב-18 ביולי 2019 רול חתם בבית"ר נורדיה ירושלים.

ב-10 בפברואר 2020 רול חתם במ.ס. טירה.

ב-21 ביולי 2021, רול חתם בעירוני טבריה במרץ 2022 העפיל עם טבריה לליגה הלאומית. ב-21 ביוני 2022 חתם בצעירי טייבה.

ב-10 בינואר 2023 חתם רול בעירוני מודיעין

==תארים==
; הפועל חיפה
*הליגה הלאומית: 

; מכבי נתניה
*הליגה הלאומית: 

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חלוצי כדורגל ישראלים
קטגוריה:כרמיאל: כדורגלנים
קטגוריה:כדורגלני הפועל חיפה
קטגוריה:כדורגלני מכבי עירוני קריית אתא
קטגוריה:כדורגלני עירוני קריית שמונה
קטגוריה:כדורגלני הפועל נוף הגליל
קטגוריה:כדורגלני מכבי אחי נצרת
קטגוריה:כדורגלני בני סכנין
קטגוריה:כדורגלני מכבי נתניה
קטגוריה:כדורגלני הפועל רמת גן
קטגוריה:כדורגלני עירוני נשר
קטגוריה:כדורגלני מכבי הרצליה
קטגוריה:כדורגלני הפועל אום אל-פחם
קטגוריה:כדורגלני בית"ר נורדיה ירושלים
קטגוריה:כדורגלני עירוני טבריה
קטגוריה:בוגרי תיכון אורט הורוביץ (כרמיאל)
קטגוריה:ישראלים שנולדו ב-1987
אופוסומיים

[[אופוסום עכברי טייט.]]
[[אופוסום ארבע-עיני אפור.]]
אוֹפּוֹסוּמיים (שם מדעי: Didelphidae) היא משפחה טקסונומית יחידה בסדרה אופוסומאים, שכוללת את חיות הכיס היחידות שחיות בטבע באמריקה הצפונית. בנוסף לכך היא המשפחה הגדולה ביותר של חיות כיס בחצי הכדור המערבי, וכוללת יותר מ-103 מינים ב-19 סוגים. לעיתים נוצר בלבול בינם לבין בני הקבוצה דמויי-קוסקוס המכונים פוסומים, שגם הם חיות כיס, אך הן חיות ביבשת אוסטרליה. האופוסומים נוהגים להתגונן מטורפים על ידי התחזות למתים.

במהלך ההחלפה האמריקנית הגדולה, הגיע לצפון אמריקה המין אופוסום וירג'יניה וכיום הוא חי רק בצפון אמריקה. מין זה הוא גם הגדול במשפחה ומגיע עד משקל של 6 ק"ג. האופוסומים הם שוכני עצים הנעזרים בזנבם הארוך כדי לטפס על העצים, אך בניגוד לדעה הרווחת אינם נתלים עליהם (למעט פרטים צעירים וקטנים מאוד).

==מיון==
*תת-משפחה: Didelphinae
**סוג: אופוסום (Didelphis)
**סוג: אופוסום ארבע-עיני (Philander)
**סוג ומין יחיד: אופוסום ארבע-עיני חום (Metachirus nudicaudatus)
**סוג ומין יחיד: אופוסום המים (Chironectes minimus)
**סוג: אופוסום הלוטרה (Lutreolina)
**סוג: אופוסום קצר-זנב (Monodelphis)
**סוג: אופוסום עב-זנב (Thylamys)
**סוג: אופוסום חינני (Gracilinanus)
**סוג: אופוסום חבוי (Cryptonanus)
**סוג: אופוסום דקיק (Marmosops)
**סוג: אופוסום עכברי (Marmosa) 
**סוג: אופוסום עכברי אפור (Tlacuatzin)
**סוג ומין יחיד: אופוסום עכברי קלינובסקי (Hyladelphys kalinowskii)
**סוג ומין יחיד: אופוסום פטגוני (Lestodelphys halli)
**סוג ומין יחיד: אופוסום הצ'אקו (Chacodelphys formosa)
*תת-משפחה: Caluromyinae
**סוג: אופוסום צמרירי (Caluromys)
**סוג ומין יחיד: אופוסום שחור-כתף (Caluromysiops irrupta)
**סוג ומין יחיד: אופוסום זנב-שיח (Glironia venusta)

סוגים שנכחדו
* סוג Pachybiotherium
* סוג Andinodelphys
* סוג Coona
* סוג Incadelphys
* סוג Itaboraidelphys
* סוג Marmosopsis
* סוג Mizquedelphys
* סוג Pucadelphys
* סוג Thylophorops
* סוג Thylatheridium
* סוג Zygolestes

==קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
קטגוריה:חיות כיס אמריקניות
קטגוריה:מאובנים חיים
אופוסום מצוי

אופוסום מצוי (שם מדעי: Didelphis marsupialis) הוא מין של אופוסום גדול החי במרבית אמריקה ממקסיקו ומרכז אמריקה עד לבוליביה וגם באיים האנטיליים. הוא חי בצמרות יערות הגשם עד גובה 2,000 מ', אך חיים גם במורדות העצים ומקימים מאורה על הגזע.
== מאפיינים ==
האופוסום דומה בממדיו לחתול בית. הוא צהוב ובעל זנב ערום וארוך והפנים חיוורות מעט עם אוזניים גדולות ועיניים אדומות.

הוא יוצא לאכול בלילה וחיים בבדידות. הם אוכלי כל הניזונים מחרקים, בשר, ירקות ופירות. הם יכולים להסתגל למזונות אחרים כאשר אלה אינם בנמצא.

האופוסום הוא חיית כיס והצאצאים נכנסים לכיס בבטן האם. היא יכולה להכיל עד 9 צאצאים עד לבגרותם בכיסה.

האופוסומים יכולים להסתדר גם בערים וגם נחשבים לחיות מחמד לאינדיאנים דרום אמריקאים שונים אשר בעתות מחסור במזון הם הורגים ואוכלים את האופוסום.
אופוסום מצוי בברזיל.
==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אופוסומיים
קטגוריה:מקסיקו: יונקים
קטגוריה:ברזיל: יונקים
קטגוריה:ונצואלה: יונקים
קטגוריה:בוליביה: יונקים
קטגוריה:טרינידד וטובגו: יונקים
קטגוריה:טקסונים שתוארו בידי קארולוס ליניאוס
קטגוריה:הונדורס: יונקים
קטגוריה:יונקים ביער האמזונאס
קטגוריה:בעלי חיים שתוארו ב-1758
אופוסום הלוטרה

אופוסום הלוטרה (שם מדעי: Lutreolina) הוא סוג של אופוסום החי בדרום ומרכז אמריקה, ובו 2 מינים. הם נמצאים באזורי מים אבל פחות מותאמים לשחייה מאופוסום המים.

אופוסום הלוטרה הוא טורף הניזון מיצורים קטנים כדגים, סרטנים וצפרדעים מימיים אותם הוא שולה מהגדה וגם חרקים ויצורים אחרים החיים ביבשה. הם נמצאים בגדות נהרות, ביצות ואף באזור החוף.

האופוסום מזכיר במבנה גופו את הלוטרה ומכאן שמו המדעי. יש לו זנב ארוך ועבה ואוזניים מעוגלות ואדומות. אורכו מגיע ל 21-31 ס"מ ומשקלו ל-200-550 גרם. 

הוא חי במדינות: ברזיל, ארגנטינה, בוליביה, אורוגוואי, פרגוואי, קולומביה וגיאנה. בשתי המדינות האחרונות האוכלוסיות מפוצלות לשניים.
 
בסוג 2 מינים:
*אופוסום לוטרה גדול (Lutreolina crassicaudata)
*אופוסום לוטרה מסויה (Lutreolina massoia)

==ראו גם==
*אופוסום המים - אופוסום המותאם יותר לחיי מים אבל חי באותם אזורים כמוהו.

==קישורים חיצוניים==

== הערות שוליים ==

קטגוריה:בעלי חיים שתוארו ב-1804
קטגוריה:טקסונים שתוארו בידי אנסלם גאייטאן דמארה
קטגוריה:אופוסומיים
קטגוריה:יונקים יחידים בסוגם
קטגוריה:ברזיל: יונקים
קטגוריה:ארגנטינה: יונקים
סארה (איטליה)

סארה (באיטלקית: Sarre) היא עיר וקומונה במחוז ואל ד'אוסטה שבאיטליה.

העיר יושבה ככל הנראה לראשונה בתקופת הברונזה עקב תנאי הגידול הנוחים באזור. הארמון המפורסם של העיר, ארמון סארה, נבנה ב-1242 על ידי מייסד שושלת בית סארה, לורד ז'אק דה בארד.

==ערים תאומות==
* 

==קישורים חיצוניים==

* 

==הערות שוליים==

קטגוריה:ואל ד'אוסטה: ערים
פרנקה דיטש

פרנקה דִיטש (בגרמנית: Franka Dietzsch; נולדה ב-22 בינואר 1968) היא אתלטית גרמניה, היא 3 פעמים אלופת העולם (סביליה 1999, הלסינקי 2005 ואוסקה 2007), אלופת אירופה (בודפשט 1998) ו-10 פעמים אלופת גרמניה בזריקת דיסקוס.

== ביוגרפיה ==
דיישט נולדה בוולגסט, מקלנבורג-מערב פומרניה.

===1986===
באליפות העולם באתלטיקה לנוער שנערכה באתונה, יוון בשנת 1986 זכתה דיטש במדליית כסף בזריקת דיסקוס בתוצאה של 60.26 מטר

===1992===
באולימפיאדת ברצלונה (1992) סיימה דיטש במקום 12 בזריקת דיסקוס בתוצאה של 60.24 מטר. בשלב המוקדמות היא קבעה תוצאה של 63.60 מטר.

===1993===
באליפות העולם שנערכה בשטוטגרט, גרמניה בשנת 1993 סיימה דיטש במקום שמיני בזריקת דיסקוס בתוצאה של 62.06 מטר.

===1995===
באליפות העולם שנערכה בגטבורג, שוודיה בשנת 1995 סיימה דיטש במקום שביעי בזריקת דיסקוס בתוצאה של 61.28 מטר.

===1996===
באולימפיאדת אטלנטה (1996) סיימה דיטש במקום 4 בזריקת דיסקוס בתוצאה של 65.48 מטר, 16 ס"מ ממדליית ארד.

===1997===
באליפות העולם שנערכה באתונה בשנת 1997 פסלה דיטש את כל שלושת הניסיונות שלה כבר בשלב המוקדמות.

===1998===
====אלופת אירופה====
באליפות אירופה שנערכה בבודפשט, הונגריה בשנת 1998 זכתה דיטש במדליית זהב בזריקת דיסקוס בתוצאה של 67.49 מטר, לפני נטליה סדובה מרוסיה (66.94 מטר) וניקולטה גרסו מרומניה (65.94 מטר).

===1999===
====אלופת עולם====
באליפות העולם שנערכה בסביליה, ספרד בשנת 1999 זכתה דיטש במדליית זהב בזריקת דיסקוס בתוצאה של 68.14 מטר, לפני אנסטסיה קלסידו מיוון (66.05 מטר) וניקולטה גרסו (65.35 מטר).

===2000===
באולימפיאדת סידני (2000) סיימה דיטש במקום 6 בזריקת דיסקוס בתוצאה של 63.18 מטר.

===2001===
באליפות העולם שנערכה באדמונטון, קנדה בשנת 2001 סיימה דיטש במקום רביעי בזריקת דיסקוס בתוצאה של 65.38 מטר, 12 ס"מ ממדליית ארד ולא הצליחה להגן על תוארה.

===2003===
באליפות העולם שנערכה בפריז, צרפת בשנת 2003 סיימה דיטש במקום 13 בזריקת דיסקוס בתוצאה של 59.77 מטר.

===2004===
באולימפיאדת אתונה (2004) סיימה דיטש במקום 26 בזריקת דיסקוס בתוצאה של 58.12 מטר.

===2005===
באליפות העולם שנערכה בהלסינקי, פינלנד בשנת 2005 זכתה דיטש במדליית זהב בפעם השנייה בזריקת דיסקוס בתוצאה של 66.56 מטר, לפני נטליה סדובה] (64.33 מטר) וורה פוספיסיולובה-סצ'לובה מצ'כיה (63.19 מטר).

===2006===
באליפות אירופה שנערכה בגטבורג בשנת 2006 זכתה דיטש במדליית כסף בזריקת דיסקוס בתוצאה של 64.35 מטר, אחרי דאריה פישצ'לניקובה מרוסיה (65.55 מטר) ולפני ניקולטה גרסו (63.58 מטר).

===2007===
באליפות העולם שנערכה באוסקה, יפן בשנת 2007 זכתה דיטש בגיל 39, במדליית זהב בפעם השלישית והשנייה ברציפות בזריקת דיסקוס בתוצאה של 66.61 מטר, לפני יארליס באריוס מקובה (63.90 מטר) וניקולטה גראסו (63.40 מטר).

== שיאים אישיים ==
===אצטדיון===
* זריקת דיסקוס: 69.51 מטר (1999)<ref></ref>

== קישורים חיצוניים ==

==הערות שוליים==

קטגוריה:זורקות דיסקוס גרמניות
קטגוריה:אלופות עולם באתלטיקה
קטגוריה:אתלטיות באולימפיאדת אתונה (2004)
קטגוריה:אתלטיות באולימפיאדת סידני (2000)
קטגוריה:אתלטיות באולימפיאדת ברצלונה (1992)
קטגוריה:גרמניות שנולדו ב-1968
קטגוריה:גרמנים שנולדו ב-1968
בוצ'יום

ציור ב[[מנזר וורונץ המתאר מלאך עם בוצ'יום ביום הדין]]
[[הוצולים עם טרמביצות]]
הבוצ'יום (ברומנית: Bucium) הוא כלי נשיפה מסורתי באורך מטר עד 3 מטרים בשימוש רועים רומנים ועממים קרובים הרריים, שתחילת השימוש בו מיוחסת לתקופת דאקיה.

הבוצ'יום הוא בעל מבנה של צינור ארוך, בדרך כלל בעל צורה גלילית עם קצה אחד צר יותר, הקצה בו נושפים והוא מיוצר מקליפת עץ אשוח, אדר, מילה, טיליה או אגוז אלסר. בתקופה המודרנית יש גם המייצרים בוצ'יום מפח. השם נגזר מהמילה הלטינית buccinum שמשמעותה היא "קרן כפופה". יש אזורים בהם הבוצ'יום קרוי בשם "טרמביצה", "טולניק" או "רוג".

בעבר שימש הבוצ'יום, בנוסף לצורכי עבודת הרועים, גם לצורכי מלחמה, כאמצעי להעברת מסרים מהר להר.

ליצירת בוצ'יום מחפשים עץ צעיר הגדל על מורדות. עץ הגדל על מורדות צומח תחילה בניצב לקרקע אלכסונית ורק לאחר מכן מתעקם וצומח ישר אל השמים וכך מקבלים באופן טבעי את הצורה הרצויה. לאחר כריתת העץ חותכים אותו לאורכו ומוציאים משני החצאים את ליבתו וכך יוצרים שני חצאי צינורות. לאחר ליטוש מחברים מחדש את שני החצאים והבוצ'יום מוכן. 

בכפרים נוהגים בתקופה המודרנית לייצר בוצ'יומים קצרים מאוד לשם מכירתם לתיירים.

== ראו גם ==
* קרן האלפים
* דיג'ירידו

== קישורים חיצוניים ==

* [http://www.cultura.postdoc.acad.ro/eveniment8/interventie%20marin%20lupascu.pdf בית הספר הטרום דוקטורלי של האקדמיה הרומנית] 
* [http://www.enciclopedia-dacica.ro/index.php?option=com_content&view=article&id=674&Itemid=325 Tulnicul, instrument Dacic] 
* [http://www.formula-as.ro/2004/643/acasa-1/intamplari-din-tara-vrancei-tata-buciumelor-5555 Intamplari din Tara Vrancei. Tata Buciumelor] 
* [http://jurnalul.ro/campaniile-jurnalul/descoperirea-romaniei/fabrica-de-tulnice-41601.html "Fabrica" de tulnice] 

קטגוריה:כלי נשיפה מעץ
קטגוריה:רומניה: תרבות
קטגוריה:כלים אותנטיים
קטגוריה:כלי נגינה עתיקים
פבריס לאפייר

פבריס לאפייר (באנגלית: Fabrice Lapierre; נולד ב-17 באוקטובר 1983) הוא אתלט אוסטרלי, אלוף העולם באולם (דוחא 2010) וסגן אלוף העולם (בייג'ינג 2015) בקפיצה לרוחק.

==ביוגרפיה==
לאפייר נולד במאוריציוס. בשנת 2002 סיים שני בתחרות הקפיצה לרוחק באליפות העולם לנוער שנערכה בג'מייקה, בתוצאה של 7.74 מטר. בשנים 2003 עד 2006 למד חקלאות באוניברסיטת טקסס A&M בארצות הברית והתחרה במסגרת נבחרת האוניברסיטה באתלטיקה. הוא זכה באליפות ה-NCAA בקפיצה לרוחק באצטדיון בשנת 2005, סיים שלישי באליפות באולם באותה שנה ושני ב-2006. כמו כן התחרה בקפיצה משולשת ובריצות שליחים. 

ב-2006 זכה במדליית ארד במשחקי חבר העמים הבריטי שהתקיימו במלבורן בתוצאה של 8.10 מטר. ב-2008 נכלל בסגל אוסטרליה לאולימפיאדת בייג'ינג אך לא עבר את שלב המוקדמות לאחר שקפץ למרחק של 7.90 מטר. באליפות העולם ב-2009 שהתקיימה בברלין סיים רביעי בתוצאה של 8.14 מטר. 

ב-2010 זכה באליפות העולם באתלטיקה באולם שהתקיימה בדוחה בתוצאה של 8.17 מטר, בהמשך השנה זכה באליפות אוסטרליה כשקבע תוצאה של 8.78 מטר אך בעזרת רוחית גבית מעל המותר (+3.1) באוקטובר זכה במשחקי חבר העמים שהתקיימו בדלהי בתוצאה של 8.30 מטר. 

בשנים לאחר מכן סבל מפציעות חוזרות ונשנות ובאליפות העולם ב-2011 ובאליפות העולם ב-2013 לא הצליח לעבור את שלב המוקדמות. 

ב-2015 זכה במדליית כסף באליפות העולם שהתקיימה בבייג'ינג בתוצאה של 8.24 מטר, לאחר המנצח גרג רתרפורד. באליפות העולם באתלטיקה באולם 2016 זכה במדליית כסף בשיא אוסטרלי חדש באולם של 8.25 מטר, לאחר המנצח מרקיז דנדי מארצות הברית (8.26 מטר) ולפני צ'נגז'הו הואנג מסין (8.21 מטר). באולימפיאדת ריו דה ז'ניירו סיים במקום העשירי. באליפות העולם באתלטיקה 2017 סיים במקום ה-11.

==קישורים חיצוניים==

* [http://corporate.olympics.com.au/athlete/fabrice-lapierre פרופיל] באתר התאחדות האתלטיקה של אוסטרליה
* [https://www.aggielettermen.org/fabrice-lapierre-07-track-field/ פרופיל] באתר אוניברסיטת טקסס A&M

==הערות שוליים==

קטגוריה:קופצים לרוחק
קטגוריה:אתלטים אוסטרלים
קטגוריה:אלופי עולם באתלטיקה
קטגוריה:אתלטים באולימפיאדת בייג'ינג (2008)
קטגוריה:אתלטים באולימפיאדת ריו דה ז'ניירו (2016)
קטגוריה:אוסטרלים שנולדו ב-1983
מרטינה הלמן

מרטינה הלגה אופיץ-הלמן (בגרמנית: Martina Helga Opitz-Hellmann; נולדה ב-12 בדצמבר 1960) היא אתלטית מזרח גרמניה בעבר, היא אלופה אולימפית (סיאול 1988) ופעמיים ברציפות אלופת העולם (הלסינקי 1983 ורומא 1987) בזריקת דיסקוס. בעלת התוצאה העשירית בטיבה בכל הזמנים במקצוע זה.

== ביוגרפיה ==
הלמן נולדה בלייפציג, סקסוניה. היא החלה להתאמן בזריקת דיסקוס בגיל 16.

===1993===
====אלופת עולם====
באליפות העולם הראשונה באתלטיקה שנערכה בהלסינקי, פינלנד בשנת 1983 זכתה הלמן במדליית זהב בזריקת דיסקוס בתוצאה של 68.94 מטר, לפני גלינה מורשובה מברית המועצות (67.44 מטר) ומריה פטקובה מבולגריה (66.44 מטר).

===1984===
הלמן החמיצה את אולימפיאדת לוס אנג'לס (1984) בשל החרם שמדינתה הייתה שותפה לו ובכך נמנע ממנה לזכות במדליית זהב אולימפית. שבועיים לפני המשחקים, היא קבעה בתחרות שנערכה בעיר מגוריה ב-13 ביולי תוצאה של 72.32 מטר.

===1986===
באליפות אירופה שנערכה בשטוטגרט, גרמניה בשנת 1986 זכתה הלמן במדליית ארד בזריקת דיסקוס בתוצאה של 68.26 מטר, אחרי דיאנה גנסקי בת ארצה (71.36 מטר) וצבטנקה חריסטובה מבולגריה (69.52 מטר).

===1987===
בתחרות שנערכה בפוטסדאם, ברנדנבורג ב-20 באוגוסט קבעה הלמן בזריקת דיסקוס שיא אישי חדש של 72.92 מטר, שבוע לאחר מכן, באליפות העולם שנערכה ברומא, איטליה בשנת 1987 היא זכתה במדליית זהב בשיא אליפות חדש של 71.62 מטר (הנוכחי 2015), לפני דיאנה גנסקי (70.12 מטר) וצבטנקה חריסטובה (68.82 מטר) ובכך הגנה על תוארה.

===1988===
באולימפיאדת סיאול (1988) זכתה הלמן במדליית זהב בזריקת דיסקוס בשיא אולימפי חדש של 72.30 מטר (הנוכחי 2015), לפני דיאנה גנסקי (71.88 מטר) וצבטנקה חריסטובה (69.74 מטר). כבר בזריקה הראשונה היא קבעה שיא אולימפי חדש של 71.84 מטר.

===1990===
באליפות אירופה שנערכה בספליט, באותה העת יוגוסלביה בשנת 1990 זכתה הלמן במדליית ארד בזריקת דיסקוס בתוצאה של 66.66 מטר, אחרי אילקה וילודה בת ארצה (68.46 מטר) ואולגה בורובה מברית המועצות (66.72 מטר).

===1991===
באליפות העולם שנערכה בטוקיו, יפן בשנת 1991 סיימה הלמן במקום רביעי בזריקת דיסקוס בתוצאה של 67.14 מטר ולא הצליחה להגן על תוארה.

===1992===
באולימפיאדת ברצלונה (1992) סיימה הלמן במקום 14 בזריקת דיסקוס בתוצאה של 60.52 מטר, ולא הצליחה להגן על תוארה.

== שיאים אישיים ==
===אצטדיון===
* זריקת דיסקוס: 72.92 מטר (1987)

== קישורים חיצוניים ==

קטגוריה:אלופות עולם באתלטיקה
קטגוריה:אתלטיות באולימפיאדת סיאול (1988)
קטגוריה:אלופות אולימפיות מזרח גרמניות: אתלטיקה
קטגוריה:אלופות אולימפיות: זריקת דיסקוס
קטגוריה:גרמניות שנולדו ב-1960
קטגוריה:גרמנים שנולדו ב-1960
שושלת פיאסט

ממוזער
שושלת פיאסט (בפולנית: Piastowie) הייתה השושלת הראשונה ששלטה בפולין, מיסודה של פיאסט העגלן (פיאסט קולוג'יי) או פיאסט אוראץ', בן חושציסקו, החצי-אגדי. לפי האגדה בנו של פיאסט, שמוביט היה הנסיך הראשון של שבט פולאן. צאצאיו היו לסטק ושמומיסל. השליט הראשון משושלת זו שזהותו נחשבת ודאית מבחינה היסטורית היה הנסיך מיישקו הראשון (במאה ה-10). שושלת פיאסט שלטה בפולין מסביבות שנת 960 עד שנת 1370, שנת מותו של המלך קז'ימייז' הגדול. ענפים של שושלת זו המשיכו לשלוט בדוכסות מזוביה ובדוכסויות של שלזיה החל משנת 1370 ועד מותו של הנציג הפיאסטי האחרון בשלזיה בשנת 1675. בני פיאסט התחתנו עם בני שושלות ומשפחות אצולה רבות ברחבי אירופה והחזיקו תארים רבים, אחדים מהם במסגרת האימפריה הרומית הקדושה.

==מקור השם==
הדוכסים והמלכים הראשונים של פולין החשיבו את עצמם צאצאים של דמות חצי אגדית בשם פיאסט קולוג'יי, שהוזכרה לראשונה ב"כרוניקות ומעשי הדוכסים והנסיכים הפולנים" (Cronicae et gesta ducum sive principum Polonorum) שנכתבה ב-1113 על ידי גאלוס אנונימוס. אולם, במונח "שושלת פיאסט" השתמש לראשונה במאה ה-17 ההיסטוריון הפולני אדם נרושביץ'.

==היסטוריה==
ייתכן כי הנציג הראשון של משפחת פיאסט היה בן שבט פולאן, ששהה בסביבות שנת 940 בפולין גדול במצודת גייצי. כעבור זמן קצר בני פיאסט עברו לגור בגנייזנו, שם התנהלה חצרו של הנסיך מיישקו הראשון אחרי שנת 960. לפרק זמן מסוים שלטה שושלת פיאסט על אזורי פומרניה, בוהמיה, ולוזציה, וכן ברותניה או אוקראינה הטרנסקרפטית של ימינו (זקרפטיה) והאזור ספיש (ספש בהונגרית) או ציפס הנמצא בימינו בסלובקיה. השליטים הראשונים נשאו את התואר דוכס או מלך.

המונרכיה הפולנית נאלצה להתמודד במערב עם מדיניות ההתפשטות של האימפריה הרומית הקדושה בעלת הלאום הגרמני. מלכים כדוגמת מיישקו הראשון, קז'ימייז' הראשון וולדיסלב הראשון, ניסו להגן על הממלכתם על ידי הסכמים, קבלת חסות ונישואים פוליטיים עם בני השושלת האוטונית והשושלת הסאלית. מדרום וממזרח עמדו מול הממלכה הפולנית שכנים בעלי עוצמה כמו שושלת פשמיסל הבוהמית, בית ארפאד ההונגרי והענף ההונגרי של בית אנז'ו ומאוחר יותר מדינת מסדר האבירים הטבטוני והדוכסות הגדולה של ליטא. 

מעמד הפיאסטים נחלש זמנית בצורה ניכרת אחרי צוואתו של בולסלאב השלישי, עקום הפה. למשך 150 שנה התפצלה הממלכה לכמה דוכסויות, בעוד הדוכסים הפיאסטים נאבקו על כס מלכותם בקרקוב, בירת פולין קטן. דוכסים רבים כגון מיישקו השלישי הזקן, ולדיסלב השלישי או לשק הראשון הלבן הוכתרו, והודחו זמן קצר לאחר מכן. הענף הוותיק של הפיאסטים השלזיים, צאצאים של הבן הבכור של בולסלב השלישי, ולדיסלב השני הגולה עברו תהליכים נפרדים והחל מן המאה ה-14 היו בני חסות של הכתר הבוהמי.

אחרי דעיכת הענף המלכותי הפולני והענף הפיאסטי הצעיר בשנת 1370, כתר פולין עבר לידי מלך מבית אנז'ו, לודוויק או לאיוש הראשון, מלך הונגריה, בנה של אליזבטה מפולין, אחותו של המלך קזימיר הגדול. הענף המזובי של הפיאסטים כבה עם מות הדוכס יאנוש השלישי בשנת 1526. השליט הפיאסטי האחרון היה גאורג וילהלם, דוכס ליגניץ, שנפטר בשנת 1675. דודו, אוגוסט מלגניצה, הפיאסט הזכר האחרון, נפטר בשנת 1679.
הצאצאית החוקית האחרונה, הדוכסית קרולינה מלגניצה-בריג, נפטרה בשנת 1707 ונקברה במנזר טז'בניצה. 
עם זאת משפחות רבות, כמו למשל צאצאים לא חוקיים של דוכס שלזיה, אדם ונצסלאוס מציישין (1617–1574) ראו עצמם מיוחסים לשושלת פיאסט.

==הסמל==
בסביבות שנת 1295 פשמישל השני השתמש בסמל עם עיט לבן. 

==קישורים חיצוניים==

* 

קטגוריה:פולין: היסטוריה
אוקשטאיטייה

אוֹקְשְׁטַאִיטִייה (בליטאית: Aukštaitija נהגה: ; מילולית: הארץ הגבוהה) היא אחד מחמישה חבלי ארץ אתנוגרפיים מובחנים בליטא. שמה ניתן לה בשל גובהה היחסי לשאר חבלי ליטא, ובפרט בשל גובהו של האזור ההררי במזרחה.

ניב הליטאית המקומי, אוקשטאיצ'יו, הוא הניב נפוץ בליטא, והליטאית התקנית מבוססת על האוקשטאיצ'יו המערבית.

אוקשטאיטייה היא החבל הגדול ביותר בליטא, ובתחומה נכלל כל צפון-מזרח המדינה, וחלקים קטנים משטחי לטביה ובלארוס. בחבל אוקשטאיטייה ישנם אגמים רבים, בעיקר בחלקו המזרחי. העיר הגדולה בה, אך ללא משמעות פוליטית היא פוניבז' בעלת למעלה מ-100,000 תושבים. ערים נוספות בעלות למעלה מ-20,000 תושבים, באזור שרובו כפרי, הן: יאנובה, אוטנה, קדאיניאי, ויסגינס, אוקמרגה ורדווילישקיס.

==קישורים חיצוניים==

==הערות שוליים==

קטגוריה:ליטא: חבלים היסטוריים ואתנוגרפיים